6.04.2014

**Comunicat de presă**

***Conferinţa Europeană a Calităţii – ediţia a –VIII-a***

Agenţia Naţională a Funcţionarilor Publici (ANFP) informează că în perioada 01 – 02 octombrie 2015 va avea loc la Esch-Belval, Luxemburg, cea de-a VIII-a conferinţă europeană a calităţii intitulată “*Întărirea capacităţii administraţiei publice în prezent şi provocările viitoare. Administraţia publică - parte a unei soluţii“.*

Evenimentul este organizat de Preşedinţia luxemburgheză a Uniunii Europene prin Ministerul Funcţiei Publice şi Reformei Administrative, Reţeaua Europeană a Administraţiei Publice (EUPAN) şi Institutul European de Administraţie Publică (EIPA).

În acest sens, instituţiile şi autorităţile publice din România sunt invitate să-şi înscrie în vederea prezentării în cadrul conferinţei, cazuri de bune practici, pe unul din pilonii conferinţei:

1. Administraţia publică în ciclul proiectării de politici, implementare şi evaluare;
2. Gândirea strategică privind orientarea spre viitor şi administraţia publică inovativă;
3. Dezvoltarea profesionalismului în construirea unei administraţii publice inovative;
4. Furnizarea unor servicii publice de calitate prin intermediul factorilor interesaţi şi a cetăţenilor – implicarea beneficiarilor;
5. Responsabilitatea societală.

**Bunele practici se redactează, în limba engleză, în formatul solicitat de organizatori (a se vedea formularul de înscriere).**

**ANFP, în calitate de membru al EUPAN va centraliza şi va selecta cazurile de bune practici, pentru a le comunica organizatorilor (maxim 2 bune practici la nivel naţional).**

**Termenul limită pentru transmiterea aplicaţiilor la ANFP este 27 aprilie 2015.**

„***Agenția Națională a Funcționarilor Publici este permanent preocupată de asigurarea şi îmbunătăţirea calităţii la nivelul administrației publice, de aceea vă adresez invitația de a accepta provocarea lansată la nivel european şi de a vă face cunoscute exemplele de succes rezultate din activitatea dumneavoastră ”, este mesajul președintelui ANFP***, **József BIRTALAN.**

Pentru transmiterea cazurilor de bune practici şi alte detalii, persoana de contact este dna. Bianka Diacencu, expert Serviciul Inovaţie, Relaţii Internaţionale şi Proiecte, tel. 0374.112.724, e-mail: bianka.diacencu@anfp.gov.ro

**Informaţiile despre procedura de selecţie şi tematicile conferinţei puteţi afla consultând ghidul conferinţei.**

***Direcţia Comunicare şi Relaţii Internaţionale***

**comunicare@anfp.gov.ro**

**Tel./fax: 0374 11 27 22**